Астана қаласы город Астана

**«Нұр-Сұлтан қаласының Құрмет грамотасымен**

**наградтау туралы ережені бекіту туралы» Нұр-Сұлтан қаласы мәслихатының 2021 жылғы 24 қарашадағы № 110/15-VII шешіміне өзгерістер енгізу туралы**

Астана қаласының мәслихаты **ШЕШТІ**:

1. «Нұр-Сұлтан қаласының Құрмет грамотасымен наградтау туралы ережені бекіту туралы» Нұр-Сұлтан қаласы мәслихатының 2021 жылғы 24 қарашадағы № 110/15-VII шешіміне (Нормативтік құқықтық актілерді мемлекеттік тіркеу тізілімінде № 25677 тіркелген) мынадай өзгерістер енгізілсін:

көрсетілген шешімнің тақырыбы жаңа редакцияда жазылсын:

«Астана қаласының Құрмет грамотасымен наградтау туралы ережені бекіту туралы»;

көрсетілген шешімнің кіріспесі жаңа редакцияда жазылсын:

«Қазақстан Республикасындағы жергiлiктi мемлекеттiк басқару және өзiн-өзi басқару туралы» Қазақстан Республикасы Заңы 6-бабы 1-тармағының 12-3) тармақшасына, «Қазақстан Республикасы астанасының мәртебесі туралы» Қазақстан Республикасы Заңының 4-бабы 2-тармағына сәйкес Астана қаласының мәслихаты **ШЕШТІ**:»;

көрсетілген шешімнің 1-тармағы жаңа редакцияда жазылсын:

«1. Астана қаласының Құрмет грамотасымен наградтау туралы ереже осы шешімге қосымшаға сәйкес бекітілсін.»;

көрсетілген шешімге қосымшада оң жақ жоғарғы бұрышы жаңа редакцияда жазылсын:

«Астана қаласы

мәслихатының

2021 жылғы 24 қарашадағы

№ 110/15-VII шешіміне

қосымша»;

көрсетілген шешімге қосымшада 3 тармақ жаңа редакцияда жазылсын:

«3. Құрмет грамотасымен қоғам мен Астана қаласы алдындағы қызметтік және азаматтық борышын лайықты орындағаны үшін Қазақстан Республикасының азаматтары, шетелдік азаматтар және азаматтығы жоқ адамдар марапатталады.»;

көрсетілген шешімге қосымшада:

бүкіл мәтін бойынша «Нұр-Сұлтан» деген сөз «Астана» деген сөзбен ауыстырылсын.

       2. Осы шешім оны алғашқы ресми жариялаған күннен кейiн он күнтiзбелiк күн өткен соң қолданысқа енгізіледі.

|  |  |  |
| --- | --- | --- |
| **Астана қаласы****мәслихатының төрағасы**  |  |  **Е. Каналимов** |